Les bases reguladores de les subvencions a associacions empresarials de Catalunya per a la realització d'estudis en matèria de petjada de carboni de productes o serveis van ser aprovades mitjançant l'Ordre TES/164/2015, de 21 de maig (DOGC núm. 6887, de 8.6.2015).
La Llei 15/2014, de 16 de setembre, de racionalització del sector públic i altres mesures de reforma administrativa (BOE núm. 226, de 17.9.2014), que modifica la Llei 38/2003, de 17 de novembre, general de subvencions, estableix que s'ha de donar publicitat de la informació sobre les convocatòries i les resolucions de concessió de les subvencions mitjançant la Base de dades nacional de subvencions.
La Llei 19/2014, del 29 de desembre, de transparència, accés a la informació pública i bon govern (DOGC núm. 6780, de 31.12.2014), ja està plenament en vigor.
El Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment (DOGC núm. 6885, de 4.6.2015), va derogar el Decret 322/2011, de 19 d'abril, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment (DOGC núm. 5864, de 21.4.2011).
L'Ordre ECO/172/2015, de 3 de juny, sobre les formes de justificació de les subvencions (DOGC núm. 6890, d'11.6.2015), va establir que les bases reguladores de les subvencions que fossin vigents en la data de l'entrada en vigor d'aquesta Ordre, s'hi havien d'adaptar.
La Llei 17/2015, del 21 de juliol, d'igualtat efectiva de dones i homes (DOGC núm. 6919, de 23.7.2015), determina que les empreses i entitats sol·licitants han de presentar, juntament amb la sol·licitud de l'ajut, una declaració responsable del fet de no haver estat mai objecte de sancions administratives fermes ni de sentències fermes condemnatòries.
Atès que cal adaptar les bases reguladores de les subvencions a associacions empresarials de Catalunya per a la realització d'estudis en matèria de petjada de carboni de productes o serveis d'acord amb les normes esmentades;
S'aprova la modificació de les bases reguladores de les subvencions a associacions empresarials de Catalunya per a la realització d'estudis en matèria de petjada de carboni de productes o serveis, aprovades mitjançant l'Ordre TES/164/2015, de 21 de maig (DOGC núm. 6887, de 8.6.2015), que consta a l'annex.
"En el cas d'associacions que tinguin activitat econòmica amb 50 treballadors/ores o més, donar ocupació a persones amb discapacitat en un percentatge mínim d'un 2% de la plantilla respectiva, en compliment de l'obligació que preveu l'article 42 del Text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o bé complir el que estableix el Reial decret 364/2005, de 8 d'abril, i el Decret 86/2015, de 2 de juny, que regulen el compliment alternatiu amb caràcter excepcional de la quota de reserva en favor de treballadors amb discapacitat, d'acord amb el que estableix l'article 92.5 del Text refós de la Llei de finances públiques de Catalunya."
—2 S'afegeix una lletra l) a la base 4.1
"l) No haver estat mai objecte de sancions administratives fermes ni de sentències fermes condemnatòries perquè han exercit o tolerat pràctiques laborals considerades discriminatòries per raó de sexe o de gènere."
—3 Es modifica l'apartat 2 de la base 5, que queda redactat de la manera següent:
"5.2 L'import de cadascuna de les subvencions concretes es determina en la convocatòria corresponent i, en cap cas, pot superar el cost total de l'actuació per la qual es concedeix ni pot excedir l'import de 60.000 euros."
—4 Se suprimeix el segon paràgraf de l'apartat 3 de la base 6, que queda redactat de la manera següent:
"6.3 Les persones beneficiàries poden subcontractar el 100% de l'actuació objecte de la subvenció."
—5 Es modifica l'apartat 2 de la base 7, que queda redactat de la manera següent:
"7.2 Les persones que presentin les sol·licituds per mitjans telemàtics s'han d'autenticar a través dels sistemes admesos per la seu electrònica per a tràmits de nivell mitjà d'acord amb el que preveu el Reial decret 3/2010, de 8 de gener, pel qual es regula l'Esquema Nacional de Seguretat en l'àmbit de l'Administració electrònica, i l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica."
"17.1 S'estableix com a modalitat de justificació el compte justificatiu simplificat, d'acord amb el que estableix l'Ordre ECO/172/2015, de 2 de juny, sobre les formes de justificació de subvencions.
"El/la beneficiari/ària ha de justificar el compliment de l'objecte de la subvenció, el compliment de les condicions i de la seva finalitat.
El compte justificatiu simplificat de la realització de l'actuació s'ha de presentar dins del/s termini/s que, a aquest efecte, es fixi/n en la convocatòria corresponent.
L'òrgan concedent pot ampliar aquest termini, d'ofici o a petició del/de la beneficiari/ària, si aquest o aquesta acredita, en els termes i les condicions previstos a l'article 49 de la Llei 30/1992, de 26 de novembre, la impossibilitat de donar compliment a aquesta obligació per causa justificada que no li sigui directament imputable.
"17.2 La justificació del compliment de l'objecte de la subvenció, el compliment de les condicions i de la seva finalitat s'ha de dur a terme mitjançant la presentació a l'òrgan competent designat a la convocatòria de la documentació següent:
"a) Estudi relatiu al desenvolupament de la metodologia de càlcul de la petjada de carboni per a una família de productes o serveis, d'acord amb la memòria explicativa de l'actuació presentada amb la sol·licitud.
"b) Compte justificatiu simplificat que ha de contenir la informació següent:
"b1) Una memòria explicativa del compliment de la finalitat de l'actuació subvencionada, amb indicació de les activitats realitzades i dels resultats obtinguts.
"b2) Una relació classificada de les despeses de l'actuació, amb identificació del creditor, número de la factura o document de valor probatori equivalent en el tràfic mercantil, l'import, la data d'emissió i la data de pagament.
"b3) Una liquidació del pressupost on s'indiquin i, si s'escau, es motivin les desviacions respecte al pressupost inicial.
"b4) Una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
Quan els justificants de les despeses s'imputin parcialment a d'altres subvencions, cal indicar la quantia exacta o percentatge imputat a cadascuna, amb identificació dels òrgans concedents.
"b5) Si escau, carta de pagament de reintegrament en el supòsit de romanents no aplicats així com dels interessos que se'n derivin.
"c) En el cas que s'hagin fet subcontractacions per a l'execució de les actuacions objecte de la subvenció i la despesa subvencionable de l'actuació subvencionada superi els imports establerts per als contractes menors en la normativa vigent de contractes del sector públic, s'han de presentar les ofertes obtingudes, amb un mínim de tres, i la justificació de l'elegida si no és la proposta econòmica més avantatjosa.
"d) En el cas que s'hagi realitzat publicitat i/o difusió de l'actuació, documentació acreditativa dels mitjans emprats, en els quals s'hi ha d'haver fet constar que aquestes actuacions han estat subvencionades pel Departament de Territori i Sostenibilitat de la Generalitat de Catalunya.
"17.3 L'òrgan concedent comprova els justificants que consideri oportuns i que permetin obtenir evidència raonable sobre l'adequada aplicació de la subvenció, mitjançant el requeriment al beneficiari de la remissió dels justificants de despesa seleccionats per mostreig utilitzant la tècnica de mostreig aleatori simple.
"17.4 La documentació prevista en la base 17.2 s'ha de presentar al Departament de Territori i Sostenibilitat, amb el mateix format i a través dels canals que estableix la base 7.1.
"En el cas que la tramitació sigui de manera presencial, la forma de presentació de la documentació serà mitjançant una fotocòpia i original o fotocòpia compulsada.
"Si la documentació es presenta per mitjans electrònics, les persones beneficiàries poden presentar còpia digitalitzada de la documentació en substitució de la còpia compulsada.
La seva fidelitat als originals es garanteix mitjançant l'ús de la signatura electrònica corresponent."
—7 Se suprimeix el tercer paràgraf de la lletra g) de la base 19, que queda redactat de la manera següent:
"g) Si s'han fet subcontractacions per a l'execució de l'actuació objecte de la subvenció i l'import de la despesa subvencionable supera els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la subcontractació del compromís per a l'execució de l'actuació, tret que per les seves característiques especials no hi hagi en el mercat suficient nombre d'empreses que els realitzin, o tret que la despesa s'hagi fet amb anterioritat a la concessió de la subvenció.
"L'elecció entre les ofertes presentades, que s'han d'aportar en la justificació, s'ha de fer d'acord amb els criteris d'eficiència i economia, i s'ha de justificar expressament en una memòria l'elecció quan no recaigui en la proposta econòmica més avantatjosa."